Държавен вестник, бр. 54, 2022 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  54
(3) За служителите по ал. 1 се прилага 
съответно чл. 107а от Кодекса на труда – за 
администрациите на изпълнителната власт, 
и чл. 340а от Закона за съдебната власт – за 
администрациите по чл. 340 от Закона за 
съдебната власт.
(4) За назначените служители по този член 
се създава допълнително поименно разписа-
ние на длъжностите съгласно приложение 
№ 2 – допълнително поименно разписание на 
длъжностите за осигуряване на дейностите по 
изпълнение на оперативните споразумения по 
чл. 4, ал. 2 за администрация на изпълнител-
ната власт, и приложение № 3 – допълнително 
длъжностно разписание за осигуряване на 
дейностите и/или управлението на инвестиции 
по Плана, с краен получател – администрация 
на органите по чл. 340 от ЗСВ.
Чл. 13. (1) Ръководителите на ведомства, 
определени за водещи при изпълнението на 
реформите в съответствие с приложение № 1, 
отговарят за координацията и отчетността на 
изпълнението на съответната реформа по ред 
и в срокове, регламентирани в системата по 
чл. 4, ал. 4.
(2) Ръководителите по ал. 1 осигуряват дос-
тъп до документи и до мястото на изпълнение 
на инвестициите на национални и европейски 
контролни и одитни органи, включително на 
Европейската комисия, на Европейската смет-
на палата, на Европейската служба за борба 
с измамите и на Европейската прокуратура.
Чл. 14. Заместник министър-председателят 
по еврофондовете и министър на финансите 
създава експертно-консултативен съвет с цел 
проследяване на напредъка на изпълнението 
на Плана за възстановяване и устойчивост. Съ-
ветът се основава на принципа на партньор-
ство и осигурява възможност за обмен на 
информация и идеи за постигане на висока 
ефективност на реформите и инвестициите 
от Плана.
Допълнителна разпоредба
§ 1. По смисъла на постановлението:
1. „Допълващо финансиране“ е финанси-
рането с източник, различен от средствата по 
Механизма за възстановяване и устойчивост, 
отнасящо се за конкретна инвестиция в Плана 
за възстановяване и устойчивост и формиращо 
общата є стойност.
2. „Информационна система за Механизма“ 
е Информационната система за управление 
и наблюдение (ИСУН 2020), надградена за 
целите на Механизма за възстановяване и 
устойчивост.
3. „Ръководител на структура за наблюде-
ние“ е ръководителят на структурата по т. 5. 
Правомощията на ръководител на структура 
за наблюдение по това постановление може 
да се упражняват и от овластено от ръково-
дителя лице.
4. „Ръководител на структура за наблюдение 
и докладване“ е ръководителят на ведомството 
или организацията, в чиято структура се на-
мира структурата за наблюдение и докладване. 
Правомощия на ръководител на структура за 
наблюдение и докладване по това постановле-
ние може да се упражняват и от овластено 
от ръководителя лице.
5. „Структура за наблюдение“ е определено 
звено в министерство или друго ведомство в 
централната администрация или определено 
негово звено, което проследява изпълнение-
то на етапите и целите по инвестициите и 
реформите.
6. „Структура за наблюдение и докладване“ 
е определено звено в министерство или друго 
ведомство в централната администрация или 
определено негово звено, или определени с 
акт на ръководителя на министерство негови 
звена и ведомства, второстепенни разпореди-
тели към министерството, или национална 
автономна организация, определена със за-
кон, което отговаря за подбора, в случаите, 
в които е предвиден такъв, за договарянето 
на финансиране с крайни получатели, за 
обобщаването на финансовата и техниче-
ската информация и за осъществяването на 
контрол върху финансовото и техническото 
изпълнение на инвестициите, реализирани в 
рамките на споразумение с Министерството 
на финансите.
7. „Система за управление и контрол“ е 
единна система за управление, контрол и одит 
на Плана за възстановяване и устойчивост 
на Република България, изградена за оси-
гуряване функционирането на предвидима, 
стабилна и гъвкава вътрешноконтролна среда 
за изпълнението на Плана за възстановяване 
и устойчивост, която включва:
а) правната и институционалната рамка за 
изпълнението на Плана с ясно определяне на 
правата и задълженията на всеки участник;
б) детайлните правила и процедури относно 
предоставянето на средствата от Механиз­
ма на крайните получатели, финансовото 
управление и платежния процес, етапите в 
изпълнението и отчитането на инвестициите 
и реформите, исканията за плащане и док-
ладване към ЕК, мерките за превенция на 
измама, конфликт на интереси и корупция, 
както и последващите корективни действия на 
национално равнище, както и тези за двойно 
финансиране, за одитна следа, включително 
информацията съгласно чл. 22, ал. 2, буква 
„г“ от Регламент 2021/241, информация и 
публичност, управление на риска и др.;
в) образците на отчетните документи за 
изпълнение на инвестициите и реформите;
г) контролните листове за ключовите 
процеси, които ще се реализират на всички 
равнища на изпълнение на инвестициите;